Lo-Renz-O/malagasy-sentence huggingface dataset:
Dia nataonay ny fandevenana ilay anabavin-drandria faravavy. Nipololotra tsy voatana ny sento, dia sento ho an’ilay nody vovoka ary sento ho an’ny velona koa. Fa fandrotrarana an-tanàna haolo tokoa mantsy izahay, ka handimby ray tsy satry. Ireto zahay lahy! Bitika sy kely, kamboty ray sy reny ka dia mbola itambesaran-javatra toy izao indray. Asa eny asanao ry tany ! ! Fa ny mieritreritra ireto voatavo tsy mifandraka, ireto pitrika kely navelany, toa niangaran’ny vintana sahady, ka tsy hahalala rotsirotsin-dray, tsy hahafantatra safosafon-dreny, ny fieritreretana ireo no saika nampanary toky ambony ihany. Kamboty izahay, kanefa efa mba afaka miady amin’ny fiainana; fa ireto taho marefo osa mba hanao ahoana?
Toy izany kosa ny tany amin’ny ambaratonga faharoa manokana izay tena isongadinan’ny olana eo amin’ny lafiny fomba fiteny. Tany amin’ny ambaratonga voalohany dia ny kilasy fahasivy ihany no natrehinay. Santionany amin’ireo kilasy isaky ny dingana any amin’ny ambaratonga voalohany izy io, ary efa hahatsinjovana ny fipetraky ny fototra izay tokony hitombina tsara ao amin’ny kilasy fahasivy. Eo amin’io kilasy io mantsy no mba tsy misy ny dingana 1 sy 2 amin’ny firosoana, toy ny an’ny eo alohany sy ny an’ny ao aoriany ny kilasy fahasivy sy fahafolo, dia antsoina hoe cours préparatoire 1 sy 2 cp1 sy cp2 ; ny kilasy fahavalo sy fahafito, dia antsoina hoe cours moyen 1 sy 2 cm1 sy cm2 tany amin’ny ambaratonga faharoa manokana kosa, dia ny dingana rehetra no nolalovanay. Saingy tsy voatery ho isaky ny sekoly akory izany fa niparitaka tamin’ireo sekoly sivy ka arakaraka izay kilasy vonona isaky ny sekoly no natrehinay na ny kilasy faharoa izany, na ny kilasy voalohany sokajy a-c-d, na ny kilasy famaranana sokajy a-c-d. Ireo mpianatry ny ambaratonga faharoa manokana ireo mantsy no tena ifantohan’ny resaka napetrakay. Ny sehatra ianarany no tsy dia azo atao hoe fototry ny olana loatra intsony sy ilana ny fitsaboana voalohany, fa kosa lasa sehatra isehoan’ilay tarazon’olana azo avy any amin’ny fototra izay manosika ho amin’ny fiverenana ifotony. Manamarina izany ny taranja natrehina tamin’ireo ambaratonga roa samy hafa ireo.
Ny famadihana dia famonosan-damba ny razana efa milevina ao amin ny fasan- drazana; na famonosan-damba sady fitondrana ao amin ny fasan-drazana ireo havana maty tany lavitra. Araka ny hevitry ny malagasy, ny fahafatesana dia tsy manafoana ny fifankatiavan ny velona sy ny maty. Ho an ny mponina eto afovoan-tany, ny famadihana no anisan ny fomba anehoana izany. Maro ny antony anaovana famadihana raha nahavita fasana vaovao ny taranaka; raha misy havana maty tany lavitra, ka entina mody any am-pasan-drazana ny taolambalony aty aoriana; raha misy havana efa maty miseho amin ny nofy, ka milaza mangatsiaka; rahefa tokony ho potika ireo lamba nafono razana ny mpianakavy no miara-manapa-kevitra raha hanao famadihana. Ny mpianakavy no miara-mitetika izay vola holaniana sy ny olona hasaina. Mbola betsaka ny fianakaviana manontany mpanandro, momba ny andro hanaovana ny famadihana. Androm-pifaliana lehibe tokoa ny famadihana. Amin ny andro anovana azy dia misy sakafo lehibe anasana ny havna sy olon-kafa sasantsasany. Ankehitriny anefa noho ny fahalafosan ny fiainana dia saika ny mpihavana ihany no asaina, n any havna sy izay ananana atero ka alao hatry ny taona maromaro dia fomban ny mpamadika ny maka hira gasy hojeren ny olona. Matetika andro hafa tsy amin ny andro amadihana no anaovana ny hira gasy. M fanampy ny maty sy ny velona ny velona mamono lamb any maty sy mametraka azy ao am-pasan-drazana; ny anjaran ny maty voafono lamba sy mandry ao am-pasana kosa dia ny mitahy ny taranany amam-parany.
Greffe, xavier. La décentralisation , la découverte, paris, collection repères, 2005 16. Hermet, g. Et al, dictionnaire de la science politique et des institutions politiques , armand colin, paris, 1995 17. Legrand, louis, les politiques d’éducation, paris, que sais-je ? , p. U. F, paris, 1998. 18. Mager robert franck, comment mesurer les résultats de l’enseignement bordas, paris, 1986 19. Michalski serge, paradis louise, le décrochage prévention- intervention- raccrochage , montréal canada les editions logiques, 1993 20. Mialaret gaston, les sciences de l’éducation p. F, paris, 1991
Hita àry fa ny ankamaroan’ireo mpianatra izany hoe ny 10,87 no tsy maintsy mandeha dia an-tongotra mandritra ny ora iray no mihoatra vao tonga any am-pianarana. Noho izany, lasa fampiasam-batana tafahoatra ny dia an-tongotra izay tsy maintsy efainy vao tonga any an-tsekoly izy. Mitarika harerahana ara-batana ho azy ireo anefa izany vt8, vt10 hany ka tsy toerana fanovozam-pahalalana ny toeram-pianarana amin’ny mpianatra sasany fa lasa toerana fakana aina. Misy fiantraikany eo amin’ny saina anefa io harerahana ara-batana io noho ny fifandraisana misy eo amin’ny amin’ny saina sy ny vatana. Noho izany tsy afaka manao ny asany ara-dalàna ny saina fa miaraka vizana amin’ny vatana ihany koa izy.
Raha nahafinaritra hatramin’izay ny niresaka fitiavan’olon-droa ao anaty tantara ka mampitaintaina aok’izany ny mety ho fisehony, tsy tao anaty tantara kosa no anehoan’ny mpanoratra izany eto kanefa dia mahafinaritra tokoa. Hainy ny mandahatra ny fizotry ny fitiavana sy ireo zava-miseho amin’ny fitiavana ao anatin’ny fanehoan-keviny. Hahazoana ny fiainan-tsambatra mantsy ny fitiavana128. Ary isan’ny mampitolagaga amin’izany ny safidy nataony amin’ireo sarin-teny. Mifanentana tokoa eto ny hevitra sy ny endrika, ary sarin-teny manan-danja avokoa no anehoany ireo zana-dohateny ao.
Esther rasoloarimalala randriamamonjy sy ny tolona ataony no lohahevitra novahavahana tato amin’ity fizarana fahatelo ity. Toko telo lehibe no nitsinjarana izany ireo zava-nisy nanosika ny mpanoratra hitolona; avy eo dia niezahina nampifandraisina tamin’ny tantara ireo zava-nisy ireo; ary ny namaranana azy dia ireo sehatra iorenan’ny tolona sy ny tari-dalana omen’ny mpanoratra mba hahatanteraka izany. Ny zava-nisy teo amin’ny fiainam-pirenena no nanombohana ny fanadihadiana tao amin’ny toko voalohany. Nibaribary ny tsy fahafahan’ny malagasy tamin’ny lafiny samihafa. Teo ihany koa ny tsindry hazolena isan- karazany izay nataon’ny mpitondra. Ireo no nitarika fahantrana lalina teto amin’ny firenena. Ny fahitan’ny mpanoratra ireo toe-javatra mampalahelo isan-karazany ireo no nanosika azy hitolona. Tao amin’ny toko faharoa kosa, no niezahana nampifandraisana ireo zava- nisy ireo tamin’ny tantara ho avy ny maraina. Nolazaina fa ny zava-misy hita sy tsapan’ny mpanoratra no nahatonga azy hitolona ao amin’ny asa sorany. Niharihary teo amin’ny fiarahamonina ny herin’ny vola, ary nahazo vahana teo amin’ny malagasy sasany ny toe-tsaina ratsy navelan’ny vahiny. Tao amin’ny toko fahatelo no nahitana ireo sehatra nanorenana ny tolona sy ireo tari-dalàna omen’ny mpanoratra mba hahatanteraka ny tolona. Izany moa dia ny tolona ho amin’ny fahafahana, sy ny fitoviana, ary ny fahamarinana. Nikatsaka ny hampanjaka ireo lafin-javatra telo ireo ny mpanoratra. Ary tsy nataony ho ambanin-javatra ny fanomezana fanabeazana ilaina amin’ny fanatanterahana ny tolona.
Samy maniry sy tia ny hanam-bola aman-karena avokoa ny olombelona tsirairay avy. Anisan’ny antoka mampisy lanja ny olona iray eo anivon’ny mpiara- belona aminy izany. Mampisongadina azy hanana toerana ambony kokoa noho ny hafa. Azo heverina fa izany no nahatonga ny ntaolo tany an-toerana hirary ny taranany mba hanan-karena, sy handidy azy ireo tsy hiraviravy tanana. Ny harena ho an’ny marofotsy dia ny omby. Ireo olona izay manana omby maro no mpanarivo ka hajain’ny mpiara-monina. Araka izany, manao izay fomba rehetra ny olona mba hahazoana omby. Misy ny mikarama amin’ireo efa mpanana omby ao an-tanàna ihany. Ao koa ny zatovo lahy sasantsasany miala tanàna, mihary any an-tanin’olon- kafa. Misy koa ireo tovolahy mandeha lavitra mitady omby. Izay no antsoin’ny olona any hoe mandeha ambanja izany hoe lasa any an-tany hafa mangalatr’omby. Ohatra any amin’ny faritra alaotra mangoro, na sofia izany dia efa fomban- drazan’ny marofotsy hatramin’izay. Manaporofo izany ny voalazan- dradamanga hoe lavitra dia lavitra ny toerana nangalaran’ny marofotsy omby fa tany amin’ny faritanin’analalava, mandritsara, befandriana, antsohihy. Karazana fandrobana ny fangalarana omby taloha. Rehefa handeha handroba dia mandeha marobe hatramin’ny zato lahy na dimam-polo. 80 marihina fa ankehitriny, tsy misy intsony izany, miara-dia marobe manafika izany any amin’ny foko marofotsy fa hita izany tany amin’ny foko bara81. Vao tsy ela akory anefa, efa niova izany, ny sasantsasany tamin’ireo dahalo mpandroba tany amin’ny foko bara dia niova fo. Nitolo-tena tamin’ny fanjakana fa hiala tsy hanao izany asa izany intsony.
Raha vakina amin’ny andalan’ ny diagrama ny endrika isehoan’ny rafitra mamorona ny andalana, dia azo vakina toy izao mitovy ny isan’ny andalana mamorona ny andininy roa voalohany, izay samy efatra avokoa. Mihamitombo hatrany izany ao amin’ny andalana fahatelo ka miakatra ho enina. Tsy mitsaha-miakatra izany eo amin’ny andalana fahefatra ka tonga hatramin’ny fahafito. Midina tampoka anefa izany eo amin’ny andininy fahadimy farany ka milatsaka ho roa sisa. Toa mibosesika tsy hay tohaina ny fihetseham-pon’ny mpanoratra, ka arakaraka ny amoahany ny vetsovetsony no mampitombo ny teny ampiasainy hamorona ny andalana. Mirongatra tanteraka ny hafanam-pony ao amin’ny andininy fahaefatra, andalana fahafito no indray ampiasainy ; eto dia voatery mihitsy izy hampiasa mpampiakina fehezan-kevitra raha , mba , fa sy mpampisafidy na ary mpampitohy sy noho ny fahamaroan’ny andalana ampiasaina. Na dia tsy hay tohaina aza ny fipololotran’ny fihetseham-po dia azo lazaina fa manam- pahataperana sy manam-paharitana ihany izany, ary tsy afa-mametra izany ny eritreritra ao anatin’ny tsirairay. Eo amin’ny andininy fahadimy dia andalana roa sisa no voaforon’i nampoina. Hita anefa fa te hanome fehin-kevitra manoloana ireo fanehoan-kevtitra izay nohazavainy teo ambony izy. Manana rafitra hentitra amin’ny ampahany misy kosa indray ireo tononkalo izay miezaka manaraka rafitra ihany, saingy eo amin’ny tapany voalohany ihany no voahaja izany fanarahan-drafitra izany, fa miova avy hatrany kosa eo amin’ny tapany faharoa. Mety hisy koa ampahany maningana ; ka na dia miezaka manaraka rafitra aza ny mpanoratra dia mety hiova tampoka izany any anatin’ny tononkalo, izany hoe mety ho latsaka ary mety hihoatra. Indraindray aza dia mety ho samihafa mihitsy ny isan’ny andalana mandrafitra ny tapany faharoa izay miala amin’ny rafitra ampiasain’ny mpanoratra. Tsikaritra koa, anefa, fa misy ireo tsy manaraka rafitra mazava ny tapany voalohany fa eo amin’ny tapany faharoa vao miezaka manaja rafitra ny mpanoratra, toy ny hita ao amin’ny lasa aho va lah 12 ny andininy voalohany ahitana andalana enina -ny andininy faharoa ahitana andalana valo -ny andininy fahatelo sy fahaefatra sy fahadimy kosa dia manaja ny rafitra efatra tononkalo efapolo 40 ao anatin’ny vondrona ambara no ahitana ity rafitra hentitra amin’ny ampahany ity dia ny va lah 01-03-07-10-11-12-15-18-25-33-34-37-43-52-53-55-56-57-59- 62-63-69-70-71-72-73-74-79-81-84-86-87-89-91-93-95-96-97-101.
Amon, y. Bomati, op. Cit, tak.30 le registre tragique est lié à la terreur et à l’admiration que provoque un destin fatal. 178 e. Cit, tak. 327 le registre tragique traduisant les efforts de l’homme, victime des puissances divines, morales ou politiques qui contestent sa liberté et le dominent jusqu’à le terrasser.
Io oroka atao amin’ny molotra io raha ny tena tokony ho izy dia voatokana ho an’ny mpifankatia irery ihany ary sarotra amin’ny olona tsy mifankatia mihitsy ny hanoroka ny namany eo amin’ny molony raha tsy hoe ny zaza menavava tsy manantsiny angamba no manolotra ny molony rehefa orohana izy. Natao io fihetsika io mba hanaporofoana fa tena tia tokoa ilay olona.
Ny fanehoana ny setriny ny tdt dia resaka ifamaliana. Efa hita teo ny fandresen-dahatra nataon’i solomona sy ireo mpandray anjara hafa. Eto kosa dia ny setriny omen’ilay solemita no haseho. Maro ny dingana sy endriky ny setriny omeny, fa ny hevitra tokana iombonany kosa dia tsy fanekena ny fandresen-dahatra.
Misy koa ny landy mipetraka amin’ny karazan-kazo, toy ny folihala na halabe. Ny halabe no karazan-dandy azo heverina fa tsara indrindra maneran-tany, noho izy azo anamboarana lamba tena mafy be35. Efa nisy talohan’ny landikely ny landibe na landigasy rehefa nahaleotena i madagasikara dia nozarazarain’ny fanjakana ny taozavatra momba ny landy nisy toerana natao mpiompy landy nahazoana akorany, tahaka an’arivonimamo; sy mahitsy ary ambohidratrimo. Nisy ny mpamboly; nisy ny nisarika ny kofehy, tahaka an’i fieferana sy ambohitrabiby; nisy ny mpanenona ny lambamena, tahaka an’arivonimamo, manjakandriana, andramasina, maizinandro, antsahadinta ary ambohimanga kosa mpanao dantelina36. Tsy voafaritra mazava ny nanombohan’ny malagasy nitrandraka ny haitao landy, fa ny azo lazaina, dia efa nisy tamin’ny andron’ny faha mpanjaka izy io teto madagasikara. Saika nanao tenona avokoa ny faritra maro eto amin’ny nosy. Manaporofo izany ilay fomba fiteny manao hoe ny landy an’ny andriana, ny jabo an’ny hova, ary ny jiafotsy an’ny andevo mbola resaka nifanaovana tamin-drakotomalala jocelyn ihany no nahalalana fa ny landy an’ny andriana ny andriana ihany no mahazo mitafy ny lamba landy ranoray. Manana andevo ny andriana ka ireo no niompy ny landy sy namoly ary nanenona, fa ny zava-bitany kosa ho an’ny tompony. Tsy nahazo nitafy landy ny andevo fahiny. Ny jabo an’ny hova mety manana andevo na tsia ny hova. Mikarakara landy hotafiany izy saingy tsy mitovy amin’ny an’ny andriana no sady tsy mitovy amin’ny an’ny andevo; misy ampahany rofia ary misy ampahany landy, antsoina hoe jabo, izany no fitafiana ho an’ny hova. Ny jiafotsy an’ny andevo azon’ny andevo ampiasaina ny fitaovana rehetra fanaovana landy ho an’ny tompony raha hanao fitafiana vita amin’ny jiafotsy ho azy izy37.
Lahatsoratra momba ny teny sy ny literatiora malagasy ity zana- pizarana ity no nofidinay aseho farany noho izy fototry ny asa fikarohana ataonay. Araka ny famadibadihana ny gazety izay nivoaka ny taona 1955- 1972 no nahafahanay nanasokajy ho roa ny vokatra atolotra. Voalohany, momba ny teny malagasy ranofotsiny ary faharoa dia momba ny ireo karazana asa soratra maro voarakitra ao amin’ny gazety.
Taorian’ny fahavitan’ny malo dia samy tsy dia tazana teo an-tanàna intsony izy roa tonta. Ilay vehivavy nody amin’ny fiaviany satria izy nanara- bady toraka izany koa ilay lehilahy tsy hita izay nanjavonany. Ireo zanany roa no fantatra fa napetrany amin’ny reniny. Noho ny henatra amin’ny fiarahamonina no tsy nahatafapetraka azy ireo.
Abstract i lyra mivetso ny fitiavana ao amin ny boky mitatao vononana is the title given to this research work. This work is divided into three parts the first part deals with lyra and her background, then her work in which her origin, her childhood, her education and her youth; the presentation of her career as a writer including elements assigned to her writing and her motivation in writing are developed. The second part is concerned about love as a theme in mitatao vononana in which eros s love, love within society and patriotism are presented. The third part makes her view about love explicit. It has been verified throughout this research that lyra is a writer who ponders about social life that is a sociologic.
Ho an’ny mpikaroka tsirairay, misy hatrany ny tanjona eo amin’ny asa fikarohana atao. Tanjona amin’ity asa ity indrindra ary ny hitondra fanazavana fanampiny mikasika ny fiovam- peo eo amin’ny faran-teny mikatona tapany mihovitra tr ao amin’ny endrika am- panovanana. Araka ny efa voalaza teo aloha, mifanolo amina renifeo maromaro ny renifeo tr amin’ny faran-teny -tra ; izany toe-javatra izany dia miovaova araka ny singa miaraka aminy. Ezahina hazavaina indrindra ato amin’ity asa ity ary ny antony mahatonga ireo fiovana endrika7 sy ireo fiovam-peo mitranga izay heverina fa mety ho avy amin’ny tsinjara toeran’ny feo eo alohan’ny faran-teny -tra izany. Mbola tanjona amin’ity asa ity ihany ny hanasongadina ny fiantraikan’izany fiovam-peo izany eo amin’ny hasim-peo araka anjara asa ka hanasongadinana ireo trangana fiotana sy fisamihafana. 0.2. Ny haitsikera itondrana ny asa sy fomba fiasa
Fandinihana ny fampianarana ny taranja malagasy ao amin’ny taona faharoa eny amin’ny sekoly tekinikan’ny fambolena ary ny fiompiana no iompanan’ny asa fikarohana. Noho izany, ao amin’ny fizarana voalohany no hamahavahana ny tontolo ankapoben’ny fampianarana tekinikan’ny fambolena ary ny fiompiana eto madagasikara ary momba ny sekoly tekinikan’ny fambolena ary ny fiompiana ambinda. Ho hita voalohany ao ny tantara voalohany momba ny fampianarana tekinikan’ny fambolena ary ny fiompiana ary ny mampiavaka ny sekoly tekinikan’ny fambolena ary ny fiompiana amin’ny sekoly fampianarana ankapobeny. Hojerena manaraka izany, ny momba ny sekoly ltpa ambinda nanaovana ny fanadihadiana. Rehefa voavahavaha ireo, dia hojerena indray ny fampianarana ny taranja malagasy ao amin’ny taona faharoa eny anivon’ny fampianarana tekinikan’ny fambolena ary ny fiompiana. Hofotorana akaiky ihany koa ny momba ny fampianarana izany taranja malagasy izany araka ny nahitana azy tamin’ny firotsahana an-tsehatra. Ny fanehoana ireo hevitra samihafa, avy amin’ny mpampianatra sy ny mpianatra , mahakasika ny hampianarana ity taranja ity eny amin’ny fampianarana tekinikan’ny fambolena ary ny fiompiana no hamaranana ny fizarana faharoa.
Na aiza na aiza fiarahamonina dinihina; tsy afa-misaraka amin’ny fiompiana raha vao hifantoka amin’ny tantsaha. Tsy voatery ho goavana anefa io fiompiana ataony io, fa rehefa mahafa-pahasahiranana azy dia efa izy izay. Ohatra, rehefa misy fety na vahiny avy lavitra dia mba milaoka hena na miova kely amin’ny andavanandro. Ireto no fiompiana hita misongadina ataon’ny mponina any ikongo amin’ny ankapobeny. A ny fiompiana akoho amam-borona
O! Tsy haiko hadinoina iny alahady iny nifanaovanay veloma noho ny varo-tsy mifody ’zay nanao tsindrio fa lavo tamin’ilay tsy manan-tsiny vato no nianjerany potika izy fa atody toa hitako ’lay andro maizina ny taza-maso raho-mainty teny an-danitra takona ’lay volam-peno rivotra nifofofofo ’zay nanampy ny ankaso ary alika mitomany ’zay no hany feo mba heno dia natopiny ny masony ka nitodika nijery ity silaky ny ainy ’zay tsy maintsy ilaozana dia nisokatra ny vavany araka izay fara hery lasana aho fa veloma, any an-koatra ianao andrasana dia nakipiny ny masony, sy nakombony ny vavany ’njay nisento farany izy, sento mafy sady lalina ary vetivety foana dia hatsatra ny tavany. Tsy haiko hadinoina ilay alahady alina lasa i jeanne ho any. Any an-koatra lavitra any. Tany soa no nalehany fa mazava lalandava tsy ho hitany any intsony ny ali-mainty ety an-tany ary ny endriky ny tompo no masoandro manazava rahoviana ? Rahoviana ? No ho tonga ny fotoana mba handaozako ny tany feno aizina sy alina manamaizina ny foko? Rahoviana no ho foana ’rony aloky ny fasana miandry ahy mba hitelina? Alina mameno tany, aizim-pito no manarona ka manjaka re ny ratsy, resy ny tsy manna-tsiny mitodiha ka mba raiso, re jehovah ray mpamorona ity rahona malemy, resy noho ’lay alina iny!
Nampahafantarana ato amin ity fizarana faharoa ity ny momba ny sorona sy ireo tandindona ary ny fomba amam-pihetsika hanefana ny fivavahan-drazana. Hetahetan ny olon- drehetra ny ho sambatra sy finaritra eo amin ny fiainany ; hiriany fatratra ny hanana fahasalamana sy fahavelomana azo antoka ; fikasany mafy ny hahomby eo amin ny fitadiavana sy fiharian- karena. Izany rehetra izany no antom-pisian ny sorona raha hatao indray mitopy maso. Anjakan ny hery miafina ny tontolo manodidina ny olombelona. Asehony sy takarany amin ny alalan ireo zavaboaary manodidina azy toy ny omby, rano, baramina, zava-maniry, sns, izany. Kendrena amin izany ny fampitovizana ny endri-piainan ny fiarahamonina sy ny tontolo miafina. Miavaka ny hasina maha izay azy ny mpandray anjara rehetra amin ny fanatontosana ny sorona. Mifameno sy mifampiankina ary mifampiako ny andraikitry ny fehiloha sy ireo lohavohitra, ny mpanandro na mpimasy, ny mpanefa sorona ary ny mpiara-monina ka milamina sy mirindra ny asa rehetra. Ny fivondronan ireo hery ireo ary ireo hery ivelany voajanahary eo amin ny fiarahamonina sy ny natiora manodidina no antoka mampahomby ny fandrindrana an ity fivavahan-drazana ity.
Ny baheza dia tsy inona akory fa hira fitomaniana ny maty. Na dia tafiditra ao anatin’ny lahateny nentin-drazana aza ny baheza ity dia tsy fanao eny an-kalamanjana fa voatokana amin’ny fotoana malahelo, amin’ny fahoriana, eo am-piaretan-tory alina. Izany hoe sehatra miavaka no iventesan’ny tovolahy ny baheza amin’izany, kanefa tsy maintsy manodidina ilay trano misy ny razana ihany. Lehilahy maromaro mipetraka mifanatrika ambonin’ny tsihy no fahitanay azy. Ifamdimbiasana ny mpiventy ny hira baheza ary ny namana sisa miredona manaraka izany. Marihina fa misy hazo iray mitsivalana midaboka eo afovoan’izy ireo ary samy mihazona hazo kely hafa ny tsirairay, ka miara-mikapoka io hazo io. Ary dia lasa ngadona miaraka amin’ny fiventesana ny hira baheza izany. Ny fanampim-pahalalana nomen’andriamatoa fredy efa zokiolona, no nilaza fa antom- pisian’ny hira baheza ny mba ho fanehoana an-kira ny firaisan-tsaina amam-panahy amin’ny niharam-boina, ary ny vontoatin-kira ventesina ao dia mitaraindraina, mamelovelo ny toetra, ny fomba fanaony ary ny toerana lehibe notanan’ny maty tao amin’ny fianakaviana, na koa teo anivon’ny fiaraha-monina misy azy 46. Fahaizana manokana iangalian’ny mpanao baheza ny fampaisana na filalaovany ny feony ho malefadefaka sy tapatapahan-tsento eny an’elanelany eny. Ny ventin-kirany matetika dia faranany amin’ny voan-teny e ! , midika falahelovana indrisy ! Notsindrian-drafredy ihany anefa fa amin’ny maha-lahateny fiaretan-tory, atao mandra- maraina azy ity dia ilain’ireo zatovolahy ny famatsiana azy zava-pisotro kely, toy ny kafe na toaka ho fanafananan-tena ii-1.1.4. Ny vakodrazana
Ny tai-pombo tsikaritray nandritra ny fotoana nanaovana fikarohana taty fenoarivo atsinanana fa tena tsy mifampizaha raha magnano tokoa ny mponina aty an- toerana. Raha vantany vao maheno tsy fahasalamana na fahafatesana, dia miainga miaraka amin’izay na inona na inona nokasaina natao teo aloha, satria ny fotoam- bita tsy mahaleo ny sampona. Teraka avy amin’izany ny voambolan tai-pombo izay hazavaina manaraka. Ny hoe tai-pômbo dia taitra amin-java-dehibe. Mahazo ny mpiara- monina sy na ny mpifanolo-bodirindrina amin’ny tena toy ny aretina tapoka, ny fahafatesana tsy misy fangatahana andro fa avy hatrany, dia miara-mientana amin’ny fitondrana ny marary hotsaboina na amin’ny fikarakarana ny faty.
Ry vintana ô ! Indrisy, 2 moa ny ankasonao tsy maintsy misy ? 3 zava-poana tokoa ity hatanjahana, 4 ka misoloharerahana 5 moa heverinao 6 ho sitrakay tokoa izao ? Va lah 32 hery tsy fantatra ny vintana eto no hametrahan’i nampoina ny fanontaniana, satria manjavozavo aminy ny fihavian’ireo fitsapana mihatra aminy. Izany indrindra no ampiasany ny mari-potoana baraingo ? Izay azo lazaina fa tena manahirana tokoa ny ahafahana mamaly ny fanontaniana.
Tsy miankina amin’ny hafohy, na halavan’ny lohateny ihany ny fanabeazana ampitain’ny mpanoratra. Misy fomba hafa nanehoany izany ihany koa. Ao anatin’izany ny lohateny miendrika fanontaniana, ny lohateny maneho fanentanana, ary ny lohateny amin’ny filaza mandidy. Ny lohateny miendrika fanontaniana
Ii.5.2.1. Ny karazan’ny mpisolo milaza fananana endrika roa no isehoan’ny mpamaritra tompony amin’ny teny indonezianina ny endrika mitampisaka ku ko , o , mu nao , ao , nya ny ny endrika misaraka saya ko kamu nao kita ny kami nay, ay anda nareo, areo mereka n’izy ireo, ny
Fitiavana nisetra ny fahadisoam-panantenana noho ny toky mamy nanjary toky fitaka fanaon’ ny mpifankatia tokoa ny mifanome toky ary matetika izy ireny no hamafisiny amin’ny fotoanan’ ny fanambadian’ izy ireo. Mba nanao toy izany koa ry ny eja raha ny hitantsika tany aloha no hiverenana kely ny amin’ny fifanoloran’ izy ireo toky mamy netiny nanamafy orina ny fitiavany. Ny toky fitaka fa ny atao no hita